smcproject/ml-wiki-sentences huggingface dataset:
താൽ ഛാപ്പർ വന്യജീവി സങ്കേതം ഇംഗ്ലീഷ് വിലാസം https://ml.wikipedia.org/wiki/Tal_Chhapar_Sanctuary
താൽ ഛാപ്പർ വന്യജീവിസങ്കേതം രാജസ്ഥാനിലെ വടക്കൻ ജില്ലയായ ചുരുജില്ലയിലെ ശേഖാവതി പ്രവിശ്യയിൽ സ്ഥിതിചെയ്യുന്നു.
ഇവിടം കൃഷ്ണമൃഗത്തിന്റെ പേരിലാണ് അറിയപ്പെടുന്നത്.
അവകൂടാതെ അനേകതരം പക്ഷികളും ഇവിടെ അധിവസിക്കുന്നു.
ജയ്പൂരിൽനിന്ന് 210 കിലോമീറ്റർ അകലെ ഗ്രേറ്റ് ഇന്ത്യൻ മരുഭൂമിയുടെ അറ്റത്ത് രത്നഗ്രാഹിൽനിന്നും സുജൻഗ്രാഹിലേക്കുള്ള റോഡരികിലാണ് ഈ വന്യജീവിസങ്കേതം സ്ഥിതിചെയ്യുന്നത്.
ചുരുജില്ലയിലെ സുജൻഗ്രാഹ് തെഹ്സിലിലാണ് താൽ ഛാപ്പർ വന്യജീവിസങ്കേതം സ്ഥിതിചചെയ്യുന്നത്.
നോഖ സുജൻഗ്രാഹ് സംസ്ഥാനപാതയിൽ ചുരുവിൽനിന്ന് 85 കിലോമീറ്ററും ബിക്കാനീറിൽ നിന്ന് 132 കിലോമീറ്ററും അകലെയാണ് ഈ വന്യജീവിസങ്കേതം.
ഏറ്റവും അടുത്തുള്ള തീവണ്ടിനിലയം ഛാപ്പർ ആണ്.
അടുത്തുള്ള വിമാനത്താവളം ജയ്പൂർ 215 കിലോമീറ്റർ അകലെയാണ്.
കൃഷ്ണമൃഗങ്ങളുടെ പ്രധാന ആവാസകേന്ദ്രമാണ് താൽ ഛാപ്പർ.
Blackbucks Dicrurus macrocercus Aquila rapax Antilope cervicapra Falco chicquera Ardeotis nigriceps അവലംബങ്ങൾ പുറത്തേക്കുള്ള കണ്ണികൾ Churu district Archived 2012-02-06 at the Wayback Machine .
Tal Chhapar on Rajasthan Tourism Archived 2012-02-05 at the Wayback Machine .
Tal Chapar Wildlife on Flickr
താൽ മരുഭൂമി ഇംഗ്ലീഷ് വിലാസം https://ml.wikipedia.org/wiki/Thal_Desert
പാകിസ്താനിലെ പഞ്ചാബ് പ്രവിശ്യയിൽ സ്ഥിതിചെയ്യുന്ന ഒരു മരുഭൂമിയാണ് താൽ മരുഭൂമി .
പോഠോഹാർ പീഠഭൂമിയിലെ ഝലം , സിന്ധു നദികളുടെ തീരത്താണ് ഈ മരുഭൂമി സ്ഥിതിചെയ്യുന്നത്.
305 കിലോമീറ്റർ നീളമുള്ള താൽ മരുഭൂമി പാകിസ്താനിലെ ഏറ്റവും വലിയ മൂന്നാമത്തെ മരുഭൂമിയാണ് .
ഇതിന്റെ തെക്ക് - വടക്ക് ദൂരം ഏകദേശം 190 മൈൽ ആണ്.
മരുഭൂമിയുടെ പരമാവധി വീതി 70 മൈലും ഏറ്റവും കുറഞ്ഞ വീതി 20 മൈലുമാണ്.
ഝലം നദിയുടെ ഇടതു തീരം മുതൽ ഭാക്കാർ , ഖുശാബ്, മിയാൻവാലി, ലയ്യാ, ഝംഗ്, മുസാഫർഗഢ് എന്നീ ജില്ലകളിലായി താൽ മരുഭൂമി സ്ഥിതിചെയ്യുന്നു.
ഭൂമിശാസ്ത്രപരമായി ഈ മരുഭൂമിക്ക് ചോലിസ്ഥാൻ മരുഭൂമിയോടും ഥാർ മരുഭൂമിയോടും സാദൃശ്യമുണ്ട്.
ഗ്രേറ്റർ താൽ കനാൽ താൽ കനാൽ
താൽ കനാൽ പദ്ധതിയുടെ ചരിത്രമെന്നു പറയുന്നത് ഏകദേശം 130 വർഷം പഴക്കമുള്ളതാണ്.
ഏകദേശം 1873-ഓടു കൂടിയാണ് ഈ പദ്ധതിക്ക് രൂപംകൊടുത്തത്.
സിന്ധു നദിയിലെ ജലം ഉപയോഗിച്ച് ഈ സ്ഥലത്തു ജലസേചനം ചെയ്യാൻ വേണ്ടി 1919 , 1921 , 1924 , 1925 , 1936 , 1949 എന്നീ വർഷങ്ങളിൽ ചർച്ചകൾ നടന്നു.
ഇങ്ങനെ ജലസേചനം നടത്തിയാൽ സിന്ധു നദീതീരത്തുള്ളവർക്ക് ജലലഭ്യത കുറയുമെന്ന വാദത്തിന്റെ അടിസ്ഥാനത്തിൽ ഈ പദ്ധതി തുടർച്ചയായി നിർത്തിവച്ചു.
നാഷണൽ ഇക്കോണമിക് കൗൺസിലിന്റെ എക്സിക്യൂട്ടീവ് കമ്മിറ്റി ഈ പദ്ധതിക്ക് അംഗീകാരം നൽകി ഒപ്പുവച്ചതോടെ വീണ്ടും 1975 -ൽ ഈ പദ്ധതിക്ക് വേണ്ടി ചർച്ച നടന്നു.
അവസാനം 2001 ഓഗസ്റ്റ് 16 -ന് അന്നത്തെ പാകിസ്താൻ പ്രസിഡന്റായിരുന്ന ജനറൽ പർവേസ് മുഷറഫ് 3000 കോടി രൂപയുടെ ഗ്രേറ്റർ താൽ കനാൽ പദ്ധതി ഉദ്ഘാടനം ചെയ്തു.
ഇന്ത്യയിൽ നിന്നും പാകിസ്താൻ വിഭജിക്കുന്നതിനു മുമ്പ് താൽ മരുഭൂമിയിൽ ഹിന്ദുക്കളും സിഖ് മതക്കാരും ധാരാളമുണ്ടായിരുന്നു.
മരുഭൂമിയിലെ ജനങ്ങൾ ജലത്തിനുവേണ്ടി ഒരുപാടു ബുദ്ധിമുട്ടിയിരുന്നു.
അതിനൊരു പരിഹാരം എന്ന നിലയിലാണ് ഗ്രേറ്റർ താൽ കനാൽ പദ്ധതി ആസൂത്രണം ചെയ്തത്.
ജനജീവിതം Home in Khansar, Bhakkar, Thal
പഞ്ചാബ് പ്രവിശ്യയുടെ ഏറ്റവും സാക്ഷരത കുറഞ്ഞ മേഖലയാണ് താൽ മരുഭൂമി.
ഈ മരുഭൂമീ പ്രദേശം വളരെ വരണ്ടുണങ്ങിയതായതു കൊണ്ട് തന്നെ ഇവിടുത്തെ ജനങ്ങൾ വളരെ കഷ്ടതകൾ അനുഭവിക്കുന്നു.
കൃഷിയാണ് പ്രധാന തൊഴിൽ.
ഇവിടെ കൂടുതലും ധാന്യങ്ങളാണ് കൃഷി ചെയ്യുന്നത്.
പഞ്ചാബി ഭാഷയുടെ വകഭേദമായ താലോച്ചി ഭാഷയാണ് ഇവിടുത്തെ സംസാര ഭാഷ.
മരുഭൂമിയൊട്ടാകെ ജനങ്ങൾ താമസിക്കുവാൻ തുടങ്ങിയതോടെ അവർക്ക് ഒരുപാടു ദൂരം സഞ്ചരിക്കുവാനും പഞ്ചാബിലെ പ്രധാന സ്ഥലങ്ങളിലേക്കു ജോലിക്കു പോകാനും സാധിച്ചു.
ജനങ്ങൾ അവരുടെ ദേശീയ ഭാഷയിൽ സംസാരിക്കാൻ തുടങ്ങിയതോടെ പഞ്ചാബി , ഉർദ്ദു ഭാഷകൾ പെട്ടെന്ന് മനസ്സിലാക്കാൻ തുടങ്ങി.
അതുകൊണ്ടുതന്നെ ഈ ഭാഷകൾ കൂടുതൽ ഉപയോഗിക്കാനും തുടങ്ങി.
താൽ മരുഭൂമിയിലെ പകൽ വളരെ ചൂട് കൂടിയതും രാത്രി വളരെ തണുപ്പേറിയതുമാണ്.
പൊതുവെ അയനപരമായ കാലാവസ്ഥയാണ് ഇവിടെ അനുഭവപ്പെടുന്നത്.
വേനൽക്കാലത്ത് ശക്തമായ മണൽക്കാറ്റ് ഉണ്ടാകുന്നുണ്ട്.
അപൂർവ്വമായി മാത്രമേ മഴ പെയ്യാറുള്ളൂ.
വർഷത്തിൽ 250 മില്ലിമീറ്റർ വരെ മഴ ലഭിക്കാം.
മുൾപ്പടർപ്പൊക്കെയുള്ള ഒരു വരണ്ട മരുഭൂമിയാണ് താൽ മരുഭൂമി.
ധാരാളം അക്കേഷ്യ മരങ്ങൾ ഇവിടെ കാണാൻ സാധിക്കും.
ഇവിടുത്തെ ജനങ്ങളുടെ ഭക്ഷണത്തിന്റെ ഒരു പ്രധാന ഉറവിടമാണ് ഈ അക്കേഷ്യ മരങ്ങൾ.
കപ്പാരിസിന്റെയും പ്രോസോപിസിന്റെയും പഴങ്ങളും ഇവിടെ ലഭ്യമാണ്.
താൽ മരുഭൂമിയിൽ ഔഷധ സസ്യങ്ങളും കാണപ്പെടുന്നുണ്ട്.
അവലംബം പുറംകണ്ണികൾ Thal Desert എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിംഫു ഇംഗ്ലീഷ് വിലാസം https://ml.wikipedia.org/wiki/Thimphu
ഭൂട്ടാന്റെ തലസ്ഥാനമാണ് ആ രാജ്യത്തിലെ ഏറ്റവും വലിയ നഗരവും കൂടിയായ തിംഫു ( Tibetan script : ཐིམ་ཕུག་ , Dzongkha : ཐིམ་ཕུ་)
ഭൂട്ടാന്റെ മദ്ധ്യ-പശ്ചിമ ഭാഗത്തായി തിംഫു ജില്ലയിൽ സ്ഥിതി ചെയ്യുന്ന ഈ നഗരം 1961-ലാണ് ഭൂട്ടാന്റെ തലസ്ഥാനമായത്.
2005-ൽ തിംഫു ജില്ലയിലെ ജനസംഖ്യ 98,676 ആയിരുന്നപ്പോൾ തിംഫു നഗരത്തിലെ ജനസംഖ്യ 79,185 ആയിരുന്നു.
27°28′00″N 89°38′30″E ﻿ / ﻿ 27.46667°N 89.64167°E ﻿ / 27.46667; 89.64167 -ൽ സമുദ്രനിരപ്പിൽനിന്നും 2,248 metres (7,375 ft) നും 2,648 metres (8,688 ft) നുമിടയിലായാണ് ഈ നഗരം സ്ഥിതി ചെയ്യുന്നത് അവലംബം 1 2 ↑ ↑ ↑ ↑ ↑ Brown, p. 97 ↑ Palin, p. 245
തിക്കുറിശ്ശി സുകുമാരൻ നായർ ഇംഗ്ലീഷ് വിലാസം https://ml.wikipedia.org/wiki/Thikkurissy_Sukumaran_Nair
മലയാളത്തിലെ കവിയും നാടകരചയിതാവും സിനിമാഗാനരചയിതാവും നടനും സം‌വിധായകനുമായിരുന്നു തിക്കുറിശ്ശി സുകുമാരൻ നായർ ( ഒക്ടോബർ 16 1916 - മാർച്ച് 11 1997 ).
ചലച്ചിത്രനടൻ എന്ന നിലയിലാണ് തിക്കുറിശ്ശി മലയാളികൾക്കിടയിൽ അറിയപ്പെടുന്നത്.
ഇന്ത്യാ ഗവണ്മെന്റിന്റെ ഉന്നത പുരസ്കാരമായ പത്മശ്രീ നേടിയിട്ടുണ്ട്.
47 വർഷത്തെ സിനിമാ ജീവിതത്തിൽ 700 ലധികം സിനിമകളിൽ അഭിനയിച്ചു.
മലയാള സിനിമയിലെ ആദ്യകാല സം‌വിധായക നടന്മാരിൽ ഒരാളാണ് തിക്കുറിശ്ശി സുകുമാരൻ നായർ.
മങ്ങാട്ട് സി. ഗോവിന്ദപിള്ളയുടെയും ലക്ഷ്മിയമ്മയുടെയും മകനായി 1916 ഒക്ടോബർ 24-ന് (കൊല്ലവർഷം 1092 തുലാം 9, അത്തം നക്ഷത്രം) ഇപ്പോൾ തമിഴ്നാടിന്റെ ഭാഗമായ കന്യാകുമാരി ജില്ലയിലെ തിക്കുറിശ്ശി ഗ്രാമത്തിലാണ് സുകുമാരൻ നായർ ജനിച്ചത്.
പിൽക്കാലത്ത് ജന്മഗ്രാമത്തിന്റെ പേരിലാണ് അദ്ദേഹം പ്രസിദ്ധനായത്.
ഇന്ത്യയിലെ ആദ്യത്തെ വനിതാ മജിസ്ട്രേറ്റായിരുന്ന എൽ. ഓമനക്കുഞ്ഞമ്മ അദ്ദേഹത്തിന്റെ മൂത്ത സഹോദരിയായിരുന്നു.
ചെറുപ്പത്തിൽ തന്നെ അദ്ദേഹം കവിതകളെഴുതുന്നതിൽ അസാമാന്യകഴിവ് തെളിയിച്ചിരുന്നു.
എട്ടാമത്തെ വയസ്സിലാണ് അദ്ദേഹം ആദ്യകവിത രചിച്ചത്.
പതിനാലാമത്തെ വയസ്സിൽ ആ കവിത പ്രസിദ്ധീകരിച്ചു.
പിന്നീട് അദ്ദേഹത്തിന്റെ കവിതകൾ 'കെടാവിളക്ക്' എന്ന പേരിൽ കൂട്ടിച്ചേർത്ത് പ്രസിദ്ധീകരിച്ചു.
നാട്ടിലെ മാർത്താണ്ഡവർമ്മ ഹയർ സെക്കൻഡറി സ്കൂളിൽ നിന്നാണ് അദ്ദേഹം വിദ്യാഭ്യാസം പൂർത്തിയാക്കിയത്.
പിൽക്കാലത്ത് തിക്കുറിശ്ശി നാടകരചന തുടങ്ങി. 'മരീചിക', 'കലാകാരൻ' എന്നീ പേരുകളിൽ അദ്ദേഹം എഴുതിയ നാടകങ്ങൾ വൻ ജനപ്രീതി പിടിച്ചുപറ്റി.
പിന്നീട് സ്ത്രീ, മായ, ശരിയോ തെറ്റോ എന്നിങ്ങനെ മൂന്ന് നാടകങ്ങൾ കൂടി അദ്ദേഹം രചിച്ചു.
അതുവരെയുള്ള സംഗീതനാടകങ്ങൾ മാറ്റി റിയലിസ്റ്റിക് നാടകങ്ങൾക്ക് ജനകീയമുഖം നൽകുന്നതിൽ അദ്ദേഹം ശ്രദ്ധപുലർത്തി.
1950-ൽ, മലയാളസിനിമ പിച്ചവച്ചുതുടങ്ങിയ കാലത്താണ് തിക്കുറിശ്ശി ചലച്ചിത്രലോകത്തേയ്ക്ക് ചുവടുവയ്ക്കുന്നത്.
അദ്ദേഹത്തിന്റെ 'സ്ത്രീ' എന്ന നാടകത്തിന്റെ അതേ പേരിലുള്ള ചലച്ചിത്രാവിഷ്കാരമായിരുന്നു ഇത്.
അദ്ദേഹം തന്നെ നിർമ്മിച്ച ഈ ചിത്രത്തിൽ അദ്ദേഹം നായകവേഷം കൈകാര്യം ചെയ്തു.
അക്കാലത്ത് ഹിന്ദി , തമിഴ് ചലച്ചിത്രങ്ങൾ ജനകീയമായി നിലനിന്നിരുന്നതിനാൽ ചിത്രം പരാജയമായി.
എന്നാൽ, തൊട്ടടുത്ത വർഷം പുറത്തിറങ്ങിയ ജീവിതനൗക യിലൂടെ അദ്ദേഹം വെന്നിക്കൊടി പാറിച്ചു.
മലയാളത്തിലെ ആദ്യ സൂപ്പർഹിറ്റ് ചലച്ചിത്രമായ ജീവിതനൗക കെ കെ. പ്രൊഡക്ഷൻസ് നിർമ്മിച്ച് കെ. വേമ്പുവാണ് സംവിധാനം ചെയ്തത്.
ഈ ചിത്രത്തിലൂടെ അദ്ദേഹം മലയാളത്തിലെ ആദ്യത്തെ സൂപ്പർസ്റ്റാർ എന്ന പദവി കരസ്ഥമാക്കി.
തമിഴ് , തെലുങ്ക് , കന്നഡ , ഹിന്ദി എന്നീ ഭാഷകളിലേയ്ക്ക് ചിത്രം ഡബ്ബ് ചെയ്തു.
അവിടങ്ങളിലും ചിത്രം വൻ വിജയമായിരുന്നു.
തുടർന്ന് 1952-ൽ സാമൂഹികപ്രസക്തിയുള്ള ഒരു പ്രമേയം ആസ്പദമാക്കി നിർമ്മിച്ച 'നവലോകം' എന്ന ചിത്രത്തിൽ മിസ് കുമാരിയോടൊപ്പം അദ്ദേഹം അഭിനയിച്ചു.
അതേ വർഷം പുറത്തിറങ്ങിയ വിശപ്പിന്റെ വിളി , അമ്മ എന്നീ ചിത്രങ്ങളിലൂടെ അദ്ദേഹം സൂപ്പർസ്റ്റാർ പദവി ഭദ്രമാക്കി.
1953-ൽ പുറത്തിറങ്ങിയ 'ശരിയോ തെറ്റോ' എന്ന ചിത്രത്തിലൂടെ തിക്കുറിശ്ശി സംവിധാനരംഗത്തേയ്ക്കും ചുവടുവച്ചു.
അദ്ദേഹത്തിന്റെ അതേ പേരുള്ള നാടകത്തിന്റെ ചലച്ചിത്രാവിഷ്കാരമായിരുന്ന ഈ ചിത്രത്തിന്റെ തിരക്കഥ, സംഭാഷണം, ഗാനങ്ങൾ എന്നിവ എഴുതിയതും പ്രധാന കഥാപാത്രത്തെ അവതരിപ്പിച്ചതും അദ്ദേഹമാണ്.
പിന്നീട്, ഒരുപാട് ചിത്രങ്ങളിൽ അദ്ദേഹം അഭിനയിച്ചു.
സത്യൻ , പ്രേം നസീർ , മധു , കെ.പി. ഉമ്മർ , ജയൻ , സോമൻ , സുകുമാരൻ , മമ്മൂട്ടി , മോഹൻലാൽ തുടങ്ങി നിരവധി പ്രമുഖ അഭിനേതാക്കൾക്കൊപ്പം അദ്ദേഹം അഭിനയിച്ചിട്ടുണ്ട്.
1968-ൽ മലയാളത്തിലെ ആദ്യമുഴുനീള ഹാസ്യചിത്രമായ വിരുതൻ ശങ്കുവിൽ അഭിനയിച്ച അദ്ദേഹം അവസാനമായി അഭിനയിച്ചത്, 1996-ൽ പുറത്തിറങ്ങിയ ഏപ്രിൽ 19 -ലാണ്.
പേരുമാറ്റൽ
മലയാളത്തിലെ പല പ്രശസ്ത അഭിനേതാക്കളുടെയും പേരുകൾ മാറ്റിയത് തിക്കുറിശ്ശിയാണ്.
അവയിൽ ഒന്നൊഴികെ എല്ലാം അതത് അഭിനേതാക്കൾക്ക് ജനപ്രീതി സമ്മാനിയ്ക്കുകയും ചെയ്തു.
തിക്കുറിശ്ശി പേരുമാറ്റിയ അഭിനേതാക്കളിൽ ചിലർ ഇവരാണ്: പ്രേം നസീർ - യഥാർത്ഥ നാമം അബ്ദുൾ ഖാദർ (തിക്കുറിശ്ശിയുടെ വിശപ്പിന്റെ വിളിയിൽ പ്രേം നസീർ ഒരു വേഷം ചെയ്തിരുന്നു. അവിടെ വച്ചാണ് പേരുമാറ്റിയത്).
മധു - യഥാർത്ഥ നാമം മാധവൻ നായർ.
എസ്.ജെ. ദേവ് - യഥാർത്ഥ നാമം ദേവസ്യ.
ജോസ് പ്രകാശ് - യഥാർത്ഥ നാമം കെ. ബേബി ജോസഫ്.
ബഹദൂർ - യഥാർത്ഥ നാമം കുഞ്ഞാലി.
കുതിരവട്ടം പപ്പു - യഥാർത്ഥ നാമം പത്മദളാക്ഷൻ.
ജെ. ശശികുമാർ - യഥാർത്ഥ നാമം ജോൺ വർക്കി വിവാഹ ജീവിതം
മൂന്നുതവണയാണ് തിക്കുറിശ്ശി വിവാഹിതനായത്.
ആദ്യവിവാഹം ആലപ്പുഴ കരുവാറ്റ സമുദായത്തിൽ വീട്ടിൽ സരോജിനിക്കുഞ്ഞമ്മയായിരുന്നു.
ഈ ബന്ധത്തിൽ ശ്യാമളാദേവി, ഗീതാദേവി എന്നിങ്ങനെ രണ്ട് പെണ്മക്കളാണ് അദ്ദേഹത്തിനുണ്ടായത്.
ഈ ബന്ധം പരാജയപ്പെട്ടശേഷം അദ്ദേഹം നാടകനടിയായിരുന്ന അമ്പലപ്പുഴ മീനാക്ഷിയമ്മയെ വിവാഹം കഴിച്ചു.
ഈ ബന്ധത്തിൽ രാജഹംസൻ എന്നൊരു മകൻ അദ്ദേഹത്തിനുണ്ടായി.
ഈ ബന്ധവും പരാജയമായിരുന്നു.
തുടർന്ന്, ഗായികയും നർത്തകിയുമായിരുന്ന കെ. സുലോചനാദേവിയെ വിവാഹം കഴിച്ച തിക്കുറിശ്ശി മരണം വരെ അവരുമായി ബന്ധം തുടർന്നു.
ഈ ബന്ധത്തിൽ ജനിച്ച മകളായിരുന്നു കവയിത്രിയായിരുന്ന കനകശ്രീ.
1989-ലുണ്ടായ ഒരു വാഹനാപകടത്തിൽ കനകശ്രീ അന്തരിച്ചു.
ഈ മരണം അദ്ദേഹത്തെ തളർത്തി.
അവസാനകാലത്ത് വാർദ്ധക്യസഹജമായ രോഗങ്ങൾ അലട്ടിയ തിക്കുറിശ്ശി, വൃക്കരോഗത്തെത്തുടർന്ന് 1997 മാർച്ച് 11-ന് തിരുവനന്തപുരം മെഡിക്കൽ കോളേജ് ആശുപത്രിയിൽ വച്ച് അന്തരിച്ചു.
മരണസമയത്ത് 80 വയസ്സായിരുന്നു അദ്ദേഹത്തിന്.
മകൻ രാജഹംസൻ ചിതയ്ക്ക് തീകൊളുത്തി.
പുരസ്കാരങ്ങൾ 1973 - പത്മശ്രീ 1972 -  മികച്ച നടനുള്ള കേരളസംസ്ഥാന ചലച്ചിത്രപുരസ്കാരം - (മായ) 1993 - സമഗ്ര സംഭാവന ജെ.സി. ഡാനിയേൽ പുരസ്കാരം 1986 - സമഗ്ര സംഭാവന ഫിലിംഫെയർ പുരസ്കാരം – തെക്ക്‌ തിരഞ്ഞെടുത്ത ചിത്രങ്ങൾ സം‌വിധാനം ചെയ്തത് ഉർവ്വശി ഭാരതി (1973) അച്ഛന്റെ ഭാര്യ (1972) പളുങ്ക് പാത്രം (1970) സരസ്വതി (1970) നഴ്സ് (1969) പൂജാപുഷ്പം (1969) ശരിയോ തെറ്റോ (1953) രചന ആന വളർത്തിയ വാനമ്പാടിയുടെ മകൻ (1971) മുതലാളി (1965) ശബരിമല ശ്രീ അയ്യപ്പൻ ‍(1962) ദേവ സുന്ദരി (1957) സ്ത്രീ (1950) കെട്ടിനെന്തിനു വാസനതൈലം ഉർവശി ഭാരതി അഭിനയിച്ച ചിത്രങ്ങൾ
തിക്കുറിശ്ശി അഭിനയിച്ച ചിത്രങ്ങളുടെ ഒരു അപൂർണ്ണ പട്ടിക ഇവിടെ ലഭ്യമാണ്.
അവലംബം പുറത്തേക്കുള്ള കണ്ണികൾ തിക്കുറിശ്ശിയുടെ ഓർമ്മകൾ Archived 2012-10-26 at the Wayback Machine .
തിക്കോടി ഇംഗ്ലീഷ് വിലാസം https://ml.wikipedia.org/wiki/Thikkodi തിക്കോടി Skyline of , India തിക്കോടി 11°30′36″N 75°38′06″E ﻿ / ﻿ 11.51°N 75.635°E ﻿ / 11.51; 75.635 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കോഴിക്കോട് ഭരണസ്ഥാപനം(ങ്ങൾ) തിക്കോടി ഗ്രാമപഞ്ചായത്ത് ' ' ' വിസ്തീർണ്ണം 14.15 ചതു.
കി മീ.
ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
മീ കോഡുകൾ • തപാൽ • ടെലിഫോൺ 673529 +0496 സമയമേഖല UTC +5:30 പ്രധാന ആകർഷണങ്ങൾ കടൽത്തീരം
കോഴിക്കോട് ജില്ലയിലെ കൊയിലാണ്ടി താലൂക്കിൽ കൊയിലാണ്ടിക്കും വടകരയ്ക്കും ഇടയിലായി സ്ഥിതി ചെയ്യുന്ന ഒരു തീരപ്രദേശഗ്രാമമാണ് തിക്കോടി .
മുൻകാലത്ത് തൃക്കൊടിയൂർ എന്നും പിന്നീട് തൃക്കോട്ടൂർ എന്നും ഇപ്പോൾ തിക്കോടി എന്നും ഈ സ്ഥലം അറിയപ്പെടുന്നു.
ജില്ലയിലെ ഏക മണ്ണു പരിശോധന കേന്ദ്രം ഇവിടെയാണ് സ്ഥിതിചെയ്യുന്നത്.
വെറ്റിലക്കച്ചവടത്തിന്റെ ഒരു പ്രധാന സ്ഥലങ്ങളിലൊന്ന് ഇവിടമായിരുന്നു.
കടൽത്തീരത്തു തീ കൊടിയായി കാണിച്ചതിനാലാണു് തിക്കോടി എന്ന പേരു വന്നതെന്നും ഐതിഹ്യം ഉണ്ട് .
ഏകദേശം 35 കിലോമീറ്റർ അകലെയുള്ള കോഴിക്കോടാണ് ഏറ്റവും അടുത്ത പട്ടണം.
ഒരു തെങ്ങിൻ തൈ വളർത്തൽ കേന്ദ്രം ഇവിടെ ഉണ്ട്.
തെങ്ങിൻതൈ നഴ്സറിക്ക് പ്രശസ്തമാണ് തിക്കോടി.
കക്ക അഥവാ ചിപ്പികൾക്ക് ( കല്ലുമ്മക്കായ ) തിക്കോടി പ്രശസ്തമാണ്.
ഇവിടെ സ്ഥിതിചെയ്യുന്ന വെള്ളിയാം കല്ലിൽ ഒരു പഴയ വിളക്കുമാടത്തിന്റെ അവശിഷ്ടങ്ങൾ കാണാം.
പാലൂർ മഹാവിഷ്ണു ക്ഷേത്രം തിക്കോടി==ക്ഷേത്രങ്ങൾ== തൃക്കോട്ടൂർ പെരുമാൾപുരം മഹാദേവ ക്ഷേത്രം തിക്കോടി ശ്രീ ചീരുംബ ദേവി ക്ഷേത്രം പള്ളിക്കര നൈവാരണി ശ്രീകൃഷ്ണ ക്ഷേത്രം തൃക്കോട്ടൂർ ശ്രീ മഹാ ഗണപതി ക്ഷേത്രം അരിമ്പുർ  ശ്രീ കരിയാത്തൻ ക്ഷേത്രം (പുറക്കാട്) ചാരുമ്മൽ മീത്തൽ കുട്ടിച്ചാത്തൻ ക്ഷേത്രം (പുറക്കാട്) തിക്കോടി അയ്യപ്പ ഭജനമഠം കൃഷ്ണഗിരി അയ്യപ്പ ഭജനമഠം (പുറക്കാട്) പുറക്കാട്  അയ്യപ്പൻകാവ് ക്ഷേത്രം (മേക്കമ്മന) ശ്രീകൃഷ്ണ ക്ഷേത്രം തൃക്കോട്ടൂർ(വെസ്റ്റ്) കോടനാട്ടും കുളങ്ങര ശ്രീ പരദേവതാ ക്ഷേത്രം (പള്ളിക്കര) മടവന അയ്യപ്പ ക്ഷേത്രം (പള്ളിക്കര) ശ്രീകൃഷ്ണ ക്ഷേത്രം (തൃക്കോട്ടൂർ വെസ്റ്റ് ) തിക്കോടി ചീറുമ്പ ഭഗവതി ക്ഷേത്രം തിക്കോടി ശ്രീ കുറുമ്പ  ഭഗവതി ക്ഷേത്രം തിക്കോടി പ്രധാന മുസ്ലിം പള്ളികൾ തിക്കോടി അറഫ പള്ളി തിക്കോടി അങ്ങാടി ജുമഅത്ത്‌ പള്ളി തിക്കോടി മീത്തലെ ജുമഅത്ത്‌ പള്ളി തിക്കോടി സലഫി ജുമാമസ്ജിദ് പള്ളിക്കര ജുമാമസ്ജിദ് പുറക്കാട്‌ തോട്ടത്തിൽ ജുമാ മസ്ജിദ് പുളിയുള്ളതിൽ പള്ളി മുമ്പാറഖ്‌ മസ്ജിദ് പെരുമാൾപുരം തഖ്‌വ ജുമാ മസ്ജിദ് പ്രമുഖ വ്യക്തികൾ തിക്കോടിയൻ ഗോപികൃഷ്ണൻ തിക്കോടി (കാർട്ടൂണിസ്റ്) ബി എം ഗഫൂർ ബി എം സുഹറ ഇ സുരേഷ് (കാർടൂണിസ്റ്റ്) പള്ളിക്കര വി പി മുഹമ്മദ്(സാഹിത്യകാരൻ) ബാലകൃഷ്ണൻ നായർ (പി ടി  ഉഷയുടെ തൃക്കോട്ടുർ യു പി സ്കൂളിലെ  ആദ്യകാല കായികാദ്ധ്യപകൻ) പി ടി ഉഷ (ഒളിമ്പ്യൻ) പോക്കർ സാഹെബ് (മുൻ എം പി) മണിയൂർ ഇ ബാലൻ (സാഹിത്യകാരൻ) പദ്മനാഭൻ തിക്കോടി (സോഷ്യൽ മീഡിയ ആക്ടിവിസ്റ്റ്, എഴുത്തുകാരൻ) ചന്ദ്രശേഖരൻ തിക്കോടി (നാടകകൃത്തു) രാമചന്ദ്രൻ തിക്കോടി(എഴുത്തുകാരൻ, അദ്ധ്യാപക അവാർഡ് ജേതാവ്) പുഷ്പൻ തിക്കോടി (എഴുത്തുകാരൻ) ജി തിക്കോടി(കവി) മണിമംഗലത്ത് കുട്ട്യാലി (മുൻ എം എൽ എ ) ഇബ്രാഹിം തിക്കോടി (കവി) രാഘവൻ പുറക്കാട് (നാടക നടൻ, TV സീരിയൽ, സിനിമാ നടൻ) വി കെ രാഘവൻ വൈദ്യർ (മുൻ വോളിബോൾ താരം) ചെറുവലത്ത് ചാത്തു നായർ (ആദ്യകാല നോവലായ മീനാക്ഷി യുടെ കർത്താവ്) എം കുട്ടികൃഷ്ണൻ (പ്രശസ്ത നിരൂപകൻ, മുൻ കേരള സാഹിത്യ അക്കാദമി സെക്രട്ടറി) ഡോക്ടർ വി കെ വിജയൻ (നെഞ്ചുരോഗത്തെ കുറിച്ചുള്ള പഠനത്തിന് പി എച് ഡി ലഭിച്ചു.വൈദ്യ ശാസ്ത്ര രംഗത്തെ ഒട്ടേറെ പുരസ്കാരങ്ങൾ നേടിയിട്ടുണ്ട്) പള്ളിക്കര ടി പി കുഞ്ഞി കൃഷ്ണൻ (നാടകകൃത്ത്) ശ്രീധരൻ പള്ളിക്കര (എഴുത്തുകാരൻ) ചിറപ്പുറത്തു ദാമോദരൻ അഥവാ ബാലകൃഷ്ണൻ (മുൻ  സ്റ്റേറ്റ് വോളിബോൾ താരം (KSEB) ഏഷ്യാഡ് കുഞ്ഞിരാമൻ  പള്ളിക്കര (ഏഷ്യാഡിൽ കേരളത്തിന് വേണ്ടി തെയ്യം അവതരിപ്പിച്ചു) ഭാസി തിക്കോടി(നാടകം) കുഞ്ഞികൃഷ്ണൻ പാലൂർ (നാടകനടൻ) പള്ളിക്കര കരുണാകരൻ (നാടക,സിനിമ നടൻ) വിഭീഷ് തിക്കോടി ( കവി, എഴുത്തുകാരൻ, പ്രവാസി സാംസ്‌കാരിക പ്രവർത്തകൻ) രൂപേഷ് തിക്കോടി  ( സിനിമ സംവിധായാകാൻ, ഛായ ഗ്രാഹകൻ ) ബഷീർ തിക്കോടി (എഴുത്തുക്കാരൻ, വാഗ്മി, സാമൂഹ്യപ്രവറ്റസ്റ്ത്ൻ ) പ്രശസ്ത സ്വാതന്ത്ര്യ സമര സേനാനി വികെ അച്ചുതൻ വൈദ്യർ.
റസാഖ്‌ പള്ളിക്കര (കവി, എഴുത്ത്കാരൻ) കുറ്റ്യോത്ത്‌ പള്ളിക്കര കുട്ട്യാലി സാഹിബ്‌ (മാപ്പിളപാട്ട്‌‌ രചയിതാവ്‌, എഴുത്ത്കാരൻ) എത്തിച്ചേരാനുള്ള വഴി ഏറ്റവും അടുത്ത പട്ടണം: കോഴിക്കോട് - 35 കിലോമീറ്റർ അകലെ.
ഏറ്റവും അടുത്ത വിമാനത്താവളം: കരിപ്പൂർ അന്താരാഷ്ട്ര വിമാനത്താവളം , കരിപ്പൂർ ഏറ്റവും അടുത്തുള്ള പ്രധാന റെയിൽവേ സ്റ്റേഷൻ: വടകര ഏറ്റവും അടുത്തുള്ള ചെറിയ റെയിൽവേ സ്റ്റേഷൻ - തിക്കോടി അവലംബം Thikkodi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താ‌മ്രപത്രി ഇംഗ്ലീഷ് വിലാസം https://ml.wikipedia.org/wiki/Acalypha_wilkesiana ഇംഗ്ലീഷ് വിലാസം https://ml.wikipedia.org/wiki/Acalypha_wilkesiana
Acalypha wilkesiana , common names copperleaf and Jacob’s coat , പ്രധാനമായും ഒരു ഉദ്യാനസസ്യ ജനുസ്സാണ് താ‌മ്രപത്രി അഥവാ കോപ്പർ ലീഫ് എന്ന സസ്യം.
ഇലകളിലെ ചെമ്പു നിറത്തിലും ചെമ്പുകലർന്ന പച്ച നിറത്തിലും കടും പച്ചനിറത്തിലുമൊക്കെ കാണപ്പെടുന്ന ഇലച്ചെടിയായ ഇത് അക്കാലിഫ (Acalypha)  എന്ന ജനുസ്സിൽ ഉൾപ്പെടുന്നു.
ഇക്കൂട്ടത്തിൽ ഇലകളുടെ ആകൃതിയിലും നിറത്തിലുമൊക്കെ വ്യത്യാസം ഉണ്ടെങ്കിലും പൊതുവെ  ഇതിനെ അക്കാലിഫ വിൽക്കിസിയാന (Acalypha wilkesiana) എന്ന ശാസ്ത്രീയനാമത്തിൽ അറിയപ്പെടുന്നു.
ദക്ഷിണ പസഫിക് പ്രദേശങ്ങളായ ഫിജി ഉൾപ്പെടെയുള്ള ദ്വീപു സമൂഹങ്ങളാണ് ജന്മദേശമെന്നു കരുതപ്പെടുന്ന ഈ സസ്യം  ഉഷ്ണ മിതോഷ്ണ മേഖലകളിൽ നന്നായി വളരുന്നു.
സൂര്യപ്രകാശം അധികം ആവശ്യമില്ലാത്ത ഇവയുടെ ഇലകൾക്ക് മികച്ച നിറം ഉണ്ടാകാൻ തെളിഞ്ഞ പ്രകാശം അത്യാവശ്യ ഘടകമാണ്.
നല്ല നീർവാഴ്ചയുള്ള പ്രദേശത്തു് വളരുവാനിഷ്ടപ്പെടുന്ന ഒരു നിത്യഹരിത സസ്യമാണ് കോപ്പർ ലീഫ്.
ഏകദേശം മൂന്നുമീറ്ററോളം പൊക്കത്തിൽ വളരുന്ന ഈ സസ്യം; ശാഖോപശാഖകളായി ഏകദേശം 2-3 മീറ്റർ വരെ വ്യാസത്തിൽ വളരുന്നു.
തണ്ടുകൾ ചാര നിറമോ ചെമ്പു നിറമോ കലർന്നതും രോമിലവുമാണ്.
ഇലകൾ രോമാവൃതവും  പച്ച കലർന്ന നിറത്തോടു ചുവപ്പു നിറം  കലർന്നതും അരികുകൾ പല്ലുകൾ പോലെ ആകൃതിയിലുള്ളതുമാണ്.
ഇലകൾക്ക് പരമാവധി 12-25 സെന്റീ മീറ്റർ നീളത്തിലും 10-15 സെന്റീ മീറ്റർ വരെ വീതിയിലും വലിപ്പമുണ്ടാകാറുണ്ട്.
ശിഖരങ്ങളുടെ അഗ്രഭാഗത്തായി പൂക്കൾ കുലകളായി ഏകദേശം 10-15 സെന്റീ മീറ്റർ വരെ നീളമുള്ള തണ്ടിൽ ഉണ്ടാകുന്നു.
തിക്കന ഇംഗ്ലീഷ് വിലാസം https://ml.wikipedia.org/wiki/Tikkana
ആദ്യകാല തെലുഗു കവിയായിരുന്നു തിക്കന (1220 - 1300).
നെല്ലൂർ രാജാവായ മനുമസിദ്ധിയുടെ സദസ്യകവിയും സുഹൃത്തും മന്ത്രിയുമായിരുന്നു ഈ നിയോഗി ബ്രാഹ്മണൻ .
കവിയും മന്ത്രിയുമായ ഭാസ്കര പിതാമഹനും ഗുണ്ടൂരിലെ സൈന്യാധിപനായിരുന്ന കൊമ്മന പിതാവുമാണ്.
കുടുംബപാരമ്പര്യത്താൽ ആദ്യം മന്ത്രിയായി.
പിന്നീട് കവിയായി പ്രശോഭിച്ചു.
യാഗം നടത്തി സോമയാജിയായി.
12-ആം നൂറ്റാണ്ടിൽ ശൈവ വൈഷ്ണവന്മാർ തമ്മിൽ കലഹിച്ചപ്പോൾ അവരെ യോജിപ്പിക്കുന്നതിനായി രാജാവ് നിയോഗിച്ചത് ഇദ്ദേഹത്തെയാണ്.
അതിനായി ഭാരതം രചിച്ച് ശിവന്റേയും വിഷ്ണുവിന്റേയും സംയുക്തരൂപമായ നെല്ലൂരിലെ ഹരിഹരനാഥനു സമർപ്പിച്ചു.
നിർവചനോത്തര രാമായണം
ഉത്തര രാമായണം അഥവാ നിർവചനോത്തര രാമായണം , മഹാഭാരത വിവർത്തനം എന്നിവയാണ് തിക്കനയുടെ കൃതികൾ.
വാല്മീകി ഉത്തര രാമായണത്തിന്റെ സ്വതന്ത്ര വിവർത്തനമാണ് നിർവചനോത്തര രാമായണം.
നിർവചനം എന്ന വിശേഷണം ഉണ്ടെങ്കിലും ഒരു വചനമോ ഗദ്യമോ ഇല്ലെന്നതാണ് സവിശേഷത.
രാവണന്റേയും മറ്റും ഉത്പത്തികഥ, സീതാനിർവാസം , കുശലവന്മാരുടെ ജനനം , വിഷ്ണുവിന്റെ രാക്ഷസ നിഗ്രഹം എന്നിവ ഇതിൽ ഉൾപ്പെടുന്നു.
രാമൻ സീതയെ ഉപേക്ഷിക്കുന്ന ഭാഗം ഹൃദയദ്രവീകരണക്ഷമമായി അവതരിപ്പിച്ചിട്ടുണ്ട്.
എന്നാൽ രാമന്റെ മരണം വർണിക്കുന്ന ഭാഗം വിട്ടുകളയുകയും ചെയ്തിരിക്കുന്നു.
ഇതു പിന്നീട് ജയന്തരാമഭട്ടയാണ് ഒരു സർഗമായി എഴുതിച്ചേർത്തത്.
നിർവചനോത്തര രാമായണം മനുമസിദ്ധിക്കാണ് സമർപ്പിച്ചിരിക്കുന്നത്.
മഹാഭാരതം വിവർത്തനം
മഹാഭാരത വിവർത്തനമാണ് പ്രധാന സാഹിത്യ സംഭാവന .
തെലുഗുവിൽ ഭാരതം വിവർത്തനം ചെയ്ത ആദ്യത്തെ മൂന്ന് കവികളിൽ രണ്ടാമനാണിദ്ദേഹം.
( നന്നയ്യ , തിക്കന, എർനെ).
അപ്രധാന ഭാഗങ്ങൾ ഉപേക്ഷിച്ച് അല്പം മാത്രം പ്രാധാന്യമുള്ള ഭാഗങ്ങൾ സംഗ്രഹിച്ച് സ്വതന്ത്രമായ വിവർത്തനമാണ് നടത്തിയിരിക്കുന്നത്.
വിവർത്തനത്തിൽ നന്നയ്യയുടെ രീതി പിൻതുടരുകയും ചെയ്തിരിക്കുന്നു.
ഔചിത്യത്തിനുവേണ്ടി മൂലത്തിൽ നിന്ന് ധാരാളം വ്യതിയാനങ്ങൾ വരുത്തിയിട്ടുണ്ട്.
ഉദാഹരണമായി ഭീമനും കീചകനും യുദ്ധം ചെയ്യുന്ന രംഗം ഒരു പദ്യത്തിൽ ഒതുക്കിയിരിക്കുന്നു.
ലളിതവും നാടകീയവുമായ രചനാശൈലി
മന്ത്രികൂടിയായ തിക്കനയുടെ രാഷ്ട്രമീമാംസാ വിജ്ഞാനം, യുദ്ധപരിചയം എന്നിവ കൃതികളിൽ പ്രകടമായി കാണാം.
വർണനകൾ സ്വാഭാവികവും കവിയുടെ ലോകപരിജ്ഞാനം വ്യക്തമാക്കുന്നവയുമാണ്.
സംസ്കൃത സമസ്ത പദങ്ങൾ കഴിയുന്നിടത്തോളം ഒഴിവാക്കിയിട്ടുമുണ്ട്.
തത്ത്വചിന്താപരമായ ഭാഗങ്ങൾ സരളമായ തെലുഗു പദങ്ങൾകൊണ്ട് വിവരിച്ചിരിക്കുന്നു.
ലളിതവും നാടകീയവുമാണ് രചനാശൈലി.
വസ്തുതകൾ സംഗ്രഹിച്ചു പറയാനും ശബ്ദചിത്രങ്ങൾ രചിക്കാനും വിദഗ്ദ്ധനാണിദ്ദേഹം.
വിവിധ രസങ്ങൾ ചിത്രീകരിക്കുന്നതിലും പാത്രസൃഷ്ടിയിലും ഔചിത്യദീക്ഷയിലും സമർഥനായ തിക്കനയെ തെലുഗു സാഹിത്യത്തിലെ അദ്വിതീയനായി കരുതുന്നു.
പുറത്തേക്കുള്ള കണ്ണികൾ http://www.andhrabulletin.com/Andhra_info/andhrainfo_subpages.php?id=49 Archived 2012-10-08 at the Wayback Machine .
http://landofcreators.com/tikkana-somayaji/ Archived 2011-01-28 at the Wayback Machine .
http://webbees.org/telugu_mahakavulu/tikkana.html%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിക്കന (1220 - 1300) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദാദാഭായ് നവറോജി ഇംഗ്ലീഷ് വിലാസം https://ml.wikipedia.org/wiki/Dadabhai_Naoroji
എ ഓ ഹ്യൂമിന്റെ കൂടെ ഇന്ത്യൻ നാഷണൽ കോൺഗ്രസ് സ്ഥാപിക്കുവാൻ മുൻകൈയെടുത്ത ഭാരതീയ സ്വാതന്ത്രസമരസേനാനിയാണ്‌ ദാദാഭായ് നവറോജി ( സെപ്റ്റംബർ 4 1825 - ജൂൺ 30 1917 ).
കോൺഗ്രസ്സിനു ആ പേരു നിർദ്ദേശിച്ചത്‌ ദാദാഭായ്‌ നവറോജി ആയിരുന്നു.
ഇന്ത്യൻ നാഷ്ണൽ കോൺഗ്രസ്സിന്റെ രണ്ടാമത്തെ പ്രസിഡണ്ടാമായി.
ഏറ്റവും പ്രായം കൂടിയ കോൺഗ്രസ്സ്‌ പ്രസിഡണ്ടായിരുന്നു.
ഇദ്ദേഹം "ഇന്ത്യയുടെ വന്ദ്യവയോധികൻ" എന്നറിയപ്പെടുന്നു.
വസ്ത്രവ്യാപാരി, വിദ്യാഭ്യാസ വിചക്ഷണൻ, ബുദ്ധിജീവി എന്നീ നിലകളിൽ പ്രവർത്തിച്ച ഇദ്ദേഹം പാർസി വംശജനായിരുന്നു.
1892 മുതൽ 1895 വരെ ബ്രിട്ടീഷ് പാർലമെന്റിൽ എം. പി. ആയിരുന്നു, ബ്രിട്ടീഷ് പാർലമെന്റിലേക്ക് മൽസരിച്ച് ജയിച്ച ആദ്യത്തെ ഏഷ്യക്കാരനായിരുന്നു അദ്ദേഹം.
ചോർച്ചാ സിദ്ധാന്തം 1904-ൽ ആംസ്റ്റർഡാമിൽ നടന്ന രണ്ടാം ഇന്റർ‍‍നാഷണലിന്റെ ആറാമത്തെ കോൺ‍ഗ്രസ്സിൽ‍ ദാദാഭായി നവറോജി (വലത്തേയറ്റം) പങ്കെടുക്കുന്നു
ദാദാബായ് നവറോജിയുടെ പ്രധാന സംഭാവനയാണ് ചോർച്ചാ സിദ്ധാന്തം .
ചോർത്തിയെടുക്കുന്നത് വിവരിച്ചുകൊണ്ട് അദ്ദേഹം പോവെർട്ടി ആന്റ് അൺ-ബ്രിട്ടീഷ് റൂൾ ഇൻ ഇന്ത്യ ( Poverty and Un-British Rule in India ) എന്ന പുസ്തകമെഴുതുകയുണ്ടായി.
ഇന്ത്യയുടെ സമ്പത്ത് ഇഗ്ളണ്ടിലേയ്ക്ക് പല തരത്തിൽ ചോർത്തിക്കൊണ്ടുപോയിരുന്നു.
ശമ്പളമായും സമ്മാനമായും നികുതിയായുമായിരുന്നു ഈ സാമ്പത്തിക ചോർച്ച.
ഇന്ത്യയുടെ ദാരിദ്ര്യത്തിനുള്ള പ്രധാന കാരണം ഈ ചോർച്ചയാണെന്ന് ദാദാബായ് നവറോജി സമർത്ഥിച്ചു.
ഇന്ത്യൻ സോഷ്യലിസത്തിന്റെ സാമ്പത്തിക സിദ്ധാന്തം ദാദാഭായി നൗറോജിയും കാറൽ മാർക്സും ചേർന്നുള്ള ഒന്നാണെന്നത്രേ അശോക മേത്ത പ്രസ്താവിയ്ക്കുന്നത്.
കൊളോണിയൽ സമ്പദ്ഘടനയാണ് നൗറോജി വിശകലനം ചെയ്തു പഠിച്ചത്.
മാർക്സ് പാശ്ചാത്യ മുതലാളിത്ത സമ്പദ്ഘടനയും.
ഇതു തമ്മിലുള്ള ബന്ധം മാർക്സ് ഗ്രഹിച്ചില്ല.
ആ ബന്ധമാണ് ഇന്ത്യൻ സോഷ്യലിസത്തിന്റെ അടിത്തറ എന്നത്രേ ലോഹിയായും അഭിപ്രായപ്പെട്ടത്.
അവലംബം ↑ വെബ് ദുനിയ:ദാദാബായി ഇന്ത്യയുടെ മഹാനായ വൃദ്ധൻ ↑ ↑ ഡോ. എം എം തോമസ്: ആധുനിക ഭാരതത്തിലെ രാഷ്ട്രീയ പ്രത്യയശാസ്ത്രങ്ങൾ; പുറം:150; ദൈവശാസ്ത്ര സാഹിത്യ പ്രസിദ്ധീകരണ സമിതി, തിരുവല്ല, കേരളം; 1983.
പുറം കണ്ണികൾ Wikimedia Commons has media related to Dadabhai Naoroji .
"Dr. Dadabhai Naoroji, 'The Grand Old Man of India'", Vohuman.org - Presents a complete chronology of Naoroji's life.
B. Shantanu, "Drain of Wealth during British Raj", iVarta.com, February 06, 2006 (on line).
ദാദ്ര നഗർ ഹവേലി ഇംഗ്ലീഷ് വിലാസം https://ml.wikipedia.org/wiki/Dadra_and_Nagar_Haveli
ഇന്ത്യയിലെ ദാദ്ര നഗർ ഹവേലി, ദമൻ ദീവ് എന്ന കേന്ദ്രഭരണ പ്രദേശത്തിന്റെ ഒരു ജില്ലയാണ് ദാദ്ര, നഗർഹവേലി ( മറാഠി : दादरा आणि नगर हवेली, ഗുജറാത്തി : દાદરા અને નગર હવેલી, ഹിന്ദി : दादर और नगर हवेली), പോർച്ചുഗീസ് : Dadrá e Nagar-Aveli).
മഹാരാഷ്ട്രക്കും ഗുജറാത്തിനും ഇടയിലായി, പശ്ചിമഘട്ടത്തിനു പടിഞ്ഞാറായാണ്‌ നഗർ ഹവേലി സ്ഥിതിചെയ്യുന്നത്, ദാദ്ര ഏതാനും കിലോമീറ്റർ വടക്കുമാറി ഗുജറാത്തിലും.
തലസ്ഥാനം സിൽവാസ .
നഗർ ഹവേലിയെ അപേക്ഷിച്ച് ചെറിയ പ്രദേശമാണ് ദാദ്ര.
പോർച്ചുഗീസ് കാലഘട്ടം
ആക്രമണകാരിയായ രജപുത്ര രാജാക്കന്മാർ ഈ പ്രദേശത്തെ കോളി തലവന്മാരെ പരാജയപ്പെടുത്തിയാണ് ദാദ്രയുടെയും നഗർ ഹവേലിയുടെയും ചരിത്രം ആരംഭിക്കുന്നത്.
1262 ൽ രാജസ്ഥാനിൽ നിന്നുള്ള ഒരു രജപുത്ര രാജകുമാരൻ റാംസിങ്‌ എന്ന രാമനഗറിന്റെ ഭരണാധികാരിയായിത്തീർന്നു, ഇന്നത്തെ ധരംപൂർ, 8 പർഗാനങ്ങളിൽ (ഗ്രാമങ്ങളുടെ കൂട്ടത്തിൽ) മഹാരാന എന്ന പദവി ഏറ്റെടുത്തു.
നഗർ ഹവേലി പർഗാനങ്ങളിലൊന്നായിരുന്നു, അതിന്റെ തലസ്ഥാനം സിൽവാസ്സയായിരുന്നു.
1360 ൽ റാണ ധർമ്മശാ ഒന്നാമൻ തലസ്ഥാനം നഗർ ഹവേലിയിൽ നിന്ന് നഗർ ഫത്തേപൂരിലേക്ക് മാറ്റി.
മറാത്തശക്തിയുടെ ഉയർച്ചയോടെ, ശിവാജി രാംനഗറിനെ ഒരു പ്രധാന പ്രദേശമായി കണ്ടു.
അദ്ദേഹം ഈ പ്രദേശം പിടിച്ചെടുത്തു, പക്ഷേ സോംഷ റാണ 1690 ൽ അത് തിരിച്ചുപിടിച്ചു.
വസായ് ഉടമ്പടിക്ക് ശേഷം (6 മെയ് 1739), വാസായിയും പരിസര പ്രദേശങ്ങളും മറാത്ത ഭരണത്തിൻ കീഴിലായി.
താമസിയാതെ, മറാത്തക്കാർ രാംനഗറിനെ പിടിച്ചെടുത്തുവെങ്കിലും ഭരണാധികാരിയായ രാംദിയോയെ വ്യവസ്ഥയിൽ പുന in സ്ഥാപിച്ചു.
അങ്ങനെ ചൗതായ് എന്നറിയപ്പെടുന്ന വരുമാനം ശേഖരിക്കുന്നതിനുള്ള അവകാശം മറാത്തക്കാർ നേടി.
നഗർ ഹവേലിയിൽ നിന്നും മറ്റ് രണ്ട് പരാഗണകളിൽ നിന്നും.
നയങ്ങളിൽ മാറ്റം വരുത്തിയതിനാൽ (നേരത്തെ മറാത്തക്കാർ ഏർപ്പെടുത്തിയ വ്യവസ്ഥകളെ അദ്ദേഹം അവഗണിച്ചു) രാംദിയോയുടെ മകൻ ധരംദിയോയുടെ കാലത്ത് മറാത്തക്കാർ നഗർ ഹവേലിയെയും പരിസര പ്രദേശങ്ങളെയും പിടിച്ചെടുത്തു
പോർച്ചുഗീസ് യുഗം
1772 ജൂൺ 17 ന്‌ പോർച്ചുഗീസുകാർക്ക് നഗർ ഹവേലി പ്രദേശം 1779 ഡിസംബർ 17 ന്‌ നടപ്പാക്കിയ സൗഹൃദ ഉടമ്പടിയുടെ അടിസ്ഥാനത്തിൽ 1772 ൽ മറാത്ത നാവികസേന പോർച്ചുഗീസ് ഫ്രിഗേറ്റ് സാന്താനയ്ക്ക് നാശനഷ്ടമുണ്ടാക്കിയതിന്റെ നഷ്ടപരിഹാരമായി നൽകി. [5]
നഗർ ഹവേലിയിലെ 72 ഗ്രാമങ്ങളിൽ നിന്ന് വരുമാനം ശേഖരിക്കാൻ പോർച്ചുഗീസുകാർക്ക് ഈ ഉടമ്പടി അനുമതി നൽകി.
1785-ൽ പോർച്ചുഗീസുകാർ ദാദ്രയെ വാങ്ങി പോർച്ചുഗീസ് ഇന്ത്യയുമായി (എസ്റ്റാഡോ പോർച്ചുഗീസ് ഡാ ഇന്ത്യ) കൂട്ടിച്ചേർത്തു.
1818 ൽ മൂന്നാം ആംഗ്ലോ-മറാത്ത യുദ്ധത്തിൽ മറാത്ത സാമ്രാജ്യം ബ്രിട്ടീഷുകാർ പരാജയപ്പെടുത്തി, പോർച്ചുഗീസുകാർ ആത്യന്തികമായി ദാദ്രയുടെയും നഗർ ഹവേലിയുടെയും ഫലപ്രദമായ ഭരണാധികാരികളായി.
പോർച്ചുഗീസ് ഭരണത്തിൻ കീഴിൽ, ദാദ്രയും നഗർ ഹവേലിയും എസ്റ്റാഡോ ഡാ ഇന്ത്യയുടെ (പോർച്ചുഗീസ് സ്റ്റേറ്റ് ഓഫ് ഇന്ത്യ) ഡിസ്ട്രിറ്റോ ഡി ഡാമിയോയുടെ (ദാമൻ ജില്ല) ഭാഗമായിരുന്നു.
രണ്ട് പ്രദേശങ്ങളും "നാഗർ ഹവേലി" എന്ന പേരിൽ ഒരൊറ്റ കൺസെൽഹോ (മുനിസിപ്പാലിറ്റി) രൂപീകരിച്ചു, അതിന്റെ തല 1885 വരെ ദാരാരെയിലും അതിനുശേഷം സിൽവാസ്സ പട്ടണത്തിലും തലയുയർത്തി.
പ്രാദേശിക കാര്യങ്ങൾക്ക് മേൽനോട്ടം വഹിച്ചത് തിരഞ്ഞെടുക്കപ്പെട്ട ഒരു കാമര മുനിസിപ്പൽ (മുനിസിപ്പൽ കൗൺസിൽ) ആണ്, ഉന്നതതല കാര്യങ്ങൾ കൈകാര്യം ചെയ്യുന്നത് ദാമൻ ജില്ലാ ഗവർണറാണ്, അദ്ദേഹത്തെ ഒരു ഭരണാധികാരി നാഗർ ഹവേലിയിൽ പ്രതിനിധീകരിച്ചു.
നാഗർ ഹവേലി കൺസെൽഹോയെ ഇനിപ്പറയുന്ന ഫ്രീഗ്യൂസിയകളിൽ (സിവിൽ ഇടവകകളിൽ) വിഭജിച്ചു: സിൽവാസ്സ, നൊറോളി, ദാദ്ര, ക്വാലാലൂനിം, റാൻ‌ഡെ, ഡാരെ, കാഡോളി, കനോയൽ, കാർ‌ചോണ്ടെ, സിൻഡോണിം.
പോർച്ചുഗീസ് ഭരണം 1954 വരെ നീണ്ടുനിന്നു, ദാദ്രയെയും നഗർ ഹവേലിയെയും ഇന്ത്യൻ യൂണിയന്റെ പിന്തുണക്കാർ പിടികൂടി.
പോർച്ചുഗീസ് ഭരണത്തിന്റെ രണ്ട് നൂറ്റാണ്ടുകൾക്ക് ശേഷം 1954 ൽ ഇന്ത്യൻ യൂണിയൻ അധിനിവേശത്തിലൂടെ സാമ്രാജ്യത്തിൽ നിന്ന് വേർപെടുത്തിയ ആദ്യത്തെ കോളനിയാണിത്
പോർച്ചുഗീസ് ഭരണത്തിന്റെ അവസാനം
1947 ൽ ഇന്ത്യ സ്വാതന്ത്ര്യം നേടിയ ശേഷം ദാദ്ര, നഗർ ഹവേലി നിവാസികൾ യുണൈറ്റഡ് ഫ്രണ്ട് ഓഫ് ഗോവൻസ് (യുഎഫ്ജി), നാഷണൽ മൂവ്‌മെന്റ് ലിബറേഷൻ ഓർഗനൈസേഷൻ (എൻ‌എം‌എൽ‌ഒ), ആസാദ് ഗോമാന്തക്ദൾ, കമ്മ്യൂണിസ്റ്റ്‌ പാർട്ടി, സംഘടനകളുടെ സന്നദ്ധപ്രവർത്തകരുടെ സഹായത്തോടെ പ്രദേശങ്ങൾ കീഴടക്കി.
1954 ൽ പോർച്ചുഗീസ് ഇന്ത്യയിൽ നിന്നുള്ള ദാദ്ര, നഗർ ഹവേലി എന്നിവ വേർപ്പെടുത്തി.
കാലം കടന്നുപോയപ്പോൾ ഇന്ത്യൻ സ്വാതന്ത്ര്യസമരം ആക്കം കൂട്ടി.
1946 ജൂൺ 18 ന് ഗോവയിൽ വച്ച് രാം മനോഹർ ലോഹിയ അറസ്റ്റിലായി.
ഗോവയിലെ സ്വാതന്ത്ര്യസമരത്തിന്റെ തുടക്കമായിരുന്നു ഇത്.
അദ്ദേഹത്തെ ഇന്ത്യയിലേക്ക് നാടുകടത്തി.